tartuNLP/wikipedia-smugri-20251201 huggingface dataset:
Toronto Raptors

Toronto Raptors on Kanada korvpalliklubi, mis mängib korvpalliliigas NBA. Meeskond kuulub idakonverentsi Atlandi divisjoni ja peab oma kodumänge Scotiabank Arenal, mida jagatakse NHL-i klubiga Toronto Maple Leafs.
Ajalugu.
1995. aastal Torontos asutatud klubi pääses NBA-sse samal aastal koos klubiga Vancouver Grizzlies, kui NBA laiendas oma piire Kanadasse. Pärast Grizzliesi kolimist Memphisesse jäi Toronto Raptors ainsaks Kanada klubiks NBA-s.
Raptors piirdus esimestel hooaegadel põhiturniiriga, kuni 1998. aasta "draft"'ist valiti meeskonda Vince Carter, kes aitas tiimi kolmel aastal järjest väljalangemismängudele. Kui Carter vahetati 2004. aastal New Jersey Netsi, haaras liidriohjad Chris Bosh, kes mängis Raptorsis 2010. aastani.
Seejärel algas DeMar DeRozani ja Kyle Lowry ajastu, mil Raptorsist sai regulaarne "play-off"'i meeskond. Raptorsi ajaloo esimene ja seni ainus meistritiitel võideti 2019. aastal, kui hooaja eel toodi DeRozani asemele meeskonda Kawhi Leonard, kes valiti hiljem ka finaalseeria kõige väärtuslikumaks mängijaks.
Oklahoma City Thunder

Oklahoma City Thunder on USA korvpalliklubi, mis mängib korvpalliliiga NBA läänekonverentsi loodedivisjonis. Oma kodumänge peab klubi Chesapeake Energy Arenal.
Ajalugu.
Klubi asutati 1967. aastal Seattle'is, kus tegutses nimega Seattle SuperSonics üle 40 aasta. 2008. aastal koliti Oklahoma Citysse ja sellest ajast kannab klubi nime Oklahoma City Thunder.
Seattle SuperSonics on NBA finaalis mänginud kolm korda ning tuli 1979. aastal ka NBA meistriks. Uue nime all on klubi parimaks saavutuseks 2012. aasta finaal, kus alistuti 1 : 4 Miami Heatile. Divisjoni võitjaks on klubi tulnud 11 korral, konverentsi parimaks neljal korral (1978, 1979, 1996, 2012).
Igavikustatud numbrid.
Mängijad, kelle numbriga särgi on Oklahoma City Thunder igavikustanud.
Masutatsu Ōyama

Masutatsu Ōyama (jaapani keeles 大山 倍達 "Ōyama Masutatsu"; 27. juuli 1923 – 26. aprill 1994) ehk Mas Oyama oli korea karatemeister ja oma täiskontaktse stiili kyokushin kaikani loonud võitluskunstnik, kes võitles seda demonstreerides kokku 52 härjaga (pulliga), lüües neid rusikahoobiga sirakile. Ehkki see üldlevinud lugu osutus hiljem müüdiks, on Oyama teinud ainsana kolme päeva jooksul kolm korda läbi 100 mehe "kumite" (iga võidetud võitlus alla 2 minuti).
Põllumajandusgeograafia

Põllumajandusgeograafia on majandusgeograafia haru, mis uurib põllumajandustootmise paiknemise seaduspärasusi ja seda mõjutavaid tegureid, sh eri riikide ja piirkondade looduslikke ja sotsiaal-majanduslikke tingimusi ning põllumajandustootmise arengu omapärasusi.
Põllumajandusgeograafia käsitleb põllumajandustootmist agraartööstuskompleksi teiste harudega vastastikuses seoses.
Dorothy L. Sayers

Dorothy L. Sayers (13. juuni 1893 – 17. detsember 1957) oli inglise kirjanik, filoloog ja tõlkija. 
Tema kriminaalromaanide kuulsaim tegelaskuju on aristokraadist detektiiv lord Peter Wimsey.
1930. aastal asutas ta Londonis koos Agatha Christie, Freeman Wills Croftsi, Anthony Berkeley Coxi ja teiste Briti kriminaalkirjanikega ühenduse Detection Club.
Kaido Külaots

Kaido Külaots (sündinud 28. veebruaril 1976) on eesti maletaja, rahvusvaheline suurmeister (2001).
Ta on lõpetanud 1994. aastal Pärnu Sütevaka Humanitaargümnaasiumi ja õppinud Tartu Ülikooli avatud ülikoolis kehakultuuri.
Maletama õpetas teda isa Aare Külaots. Tuli 1991. ja 1993. aastatel Eesti noortemeistriks. Noorte maailmameistrivõistlustel saavutas ta 1992. aastal Duisburgis vanusegrupis U16 seitsmenda koha ja võitis 1993. aastal Bratislavas vanusegrupis U18 pronksmedali. Juunioride maailmameistrivõistlustel saavutas 1996. aastal Medellínis 12. koha.
FIDE maailmameistrivõistluste raames 2000. aastal Lätis peetud Balti tsooniturniiril jäi Külaots jagama 3.–4. kohta ja edasi ei pääsenud.
Ta on osalenud Euroopa meistrivõistlustel kiir- ja välkmales, kus saavutas kiirmales 2019. aastal Tallinnas kaheksanda ja välkmales 2013. aastal Varssavis 12. koha.
Külaots on kümnekordne Eesti malemeister (1999, 2001, 2002, 2003, 2008, 2009, 2010, 2014, 2020, 2023) ja võitnud meistrivõistlustel kolm hõbe- (2004, 2007, 2019) ja ühe pronksmedali (2022). Ta on Eesti meister kiirmales (2001, 2008) ja välkmales (2005).
Külaots on kuulunud Eesti koondisse maleolümpiatel alates 1998. aastast. Ta on olnud maleolümpiatel Soome (2016) ja Eesti koondise (2022) peatreener. 
Ta on mänginud paljudel rahvusvahelistel turniiridel, sealhulgas võitnud 2004. aastal Paul Kerese mälestusturniiri ja 2019. aastal Moskvas peetud Aeroflot Openi A-turniiri.
Ta on mänginud Kreeka, Prantsusmaa, Saksamaa, Taani, Rootsi, Soome ja Ungari klubides. Ta kuulus 2004/2005. aasta Soome võistkondlikel meistrivõistlustel võitjaks tulnud Jyväskylä maleklubi meeskonda (mängis 1. laual).
Külaots on saanud FIDE-lt 1995. aastal rahvusvahelise meistri ja 2001. aastal rahvusvahelise suurmeistri nimetuse. Teda on valitud Eesti parimaks maletajaks 2004., 2008., 2009., 2012., 2013. ja 2014. aastal. 
Ta on 2005. aastast Kaido Külaotsa Malekooli juhatuse liige ja 2019. aastast Eesti Maleliidu nõukogu liige.
Phoenix Suns

Phoenix Suns on Põhja-Ameerika korvpalliliiga NBA klubi. Meeskond mängib läänekonverentsi Vaikse ookeani divisjonis ja peab oma kodumänge Phoenix Suns Arenal.
Ajalugu.
Klubi asutati 1968. aastal Phoenixis. Suns on kaks korda tulnud läänekonverentsi meistriks, kuid kaotanud mõlemal korral NBA finaalseeria: 1976. aastal Boston Celticsile ja 1993. aastal Chicago Bullsile.
Phoenix Suns mängis vahemikus 1975/76–2009/10 regulaarselt väljalangemismängudel, jäädes "play-off"'ist eemale üksnes seitsmel hooajal. Alates hooajast 2010/11 pole Suns aga kümnel aastal järjest põhiturniirist kaugemale jõudnud.
Surnud 1950

Sellel leheküljel on loetletud 1950. aastal surnud tuntud inimesi ja loomi.
Anett Schutting

Anett Schutting (sündinud 24. augustil 1991) on Eesti tennisist.
‘Aţbarah

‘Aţbarah on linn Sudaanis Niiluse provintsis. Asub ʿAṭbarah' jõe suudmes Niiluse ääres, 10 km ad-Damirist põhja pool. 
Linnas on tähtis raudteesõlm.
Võrre

Võrre ehk proportsioon on tõene võrdus, mille mõlemad pooled on jagatised.
formula_1
formula_2
Muutujad a, b, c ja d on võrde liikmed. Muutujad a ja d on võrde välisliikmed ning b ja c siseliikmed. Võrde põhiomadus on, et võrde välisliikmete korrutis on võrdne siseliikmete korrutisega:
formula_3
Ameerika Ühendriikide Informatsiooniagentuur

Ameerika Ühendriikide Informatsiooniagentuur (inglise keeles "United States Information Agency", lühend USIA) oli 1953–1999 tegutsenud Ameerika Ühendriikide Riigidepartemangus moodustatud Psühholoogilise- ja infosõja keskasutus.
Informatsiooniagentuuri juhid ja organisatsioon.
Ameerika Ühendriikide Informatsiooniagentuuri organisatsiooni kuulusid kogu televisiooni- ja raadiojaamad, mis levitasid Ameerika Ühendriikide valitsust ja valitsuse poliitikat toetavat informatsiooni.
Agentuuri juhtkonnaks olid Agentuuri direktor ja asedirektorid.
Agentuuri kuulusid informatsiooni kogumise ja levitamise osakonnad, mis kogusid konkreetsete piirkondade kohta käivat informatsiooni, mida seejärel levitati Ameerika valitsusele soodsas tõlgenduses.
Vabaagent

Vabaagent on elukutseliste spordis mängija, kellel pole ühegi klubiga kehtivat lepingut. 
Tema eest ei tule maksta üleminekutasu. Mängija võib klubidega liituda ka siis, kui üleminekuaken on suletud.
Disko

Disko on üritus plaadimuusikaga või tantsuõhtu plaadimuusika saatel. See on toonud kaasa uue muusikastiili (diskomuusika) ja tantsustiili (diskotants).
Sõna "disko" pärineb ingliskeelsest sõnast "disc" 'heliplaat (plaat, ketas)'. Kohti, kus tantsuansamblite asemel mängitakse tantsuks plaadimuusikat, nimetatakse diskoteekideks. Diskoteegis kujunes oluliseks õhtujuhiks isik – diskor (ingl "disc jockey" ehk DJ) –, kes valis ja mängis tantsuks plaate ning täitis pause.
Disko võib olla ka plaadikuulamisüritus ilma tantsuta.
Poola kunstnike loend

"Siin loetletakse Poola kunstnikke. Skulptorid on loetletud ka Poola skulptorite loendis.
Aa achalensis

Aa achalensis Schltr. on taimeliik käpaliste sugukonna perekonnast "Aa".
Liiki kirjeldas 1919 Rudolf Schlechter. 
Liik kasvab Argentinas San Luisi provintsis, Córdoba provintsis ja La Rioja provintsis. Seda on varem peetud Córdoba mägede (Sierra Chica ja Pampa de Achala) tõenäoliseks endeemiks, kuid hiljem on liiki leitud ka Sierra de Velascost.
Ebasibulaid ei ole. Taimel on narmasjuurestik, juured on peened. Lehed on lantsetjad, juurmises kodarikus. Lehed on väikesed, valged, resupinatsioonita. Nad asetsevad tihedalt 20–25 cm pikkustes piklikes õisikutes. Tupplehed on lineaallantsetjad, enam-vähem ovaalsed, paljad ja kilejad, umbes 3–4 mm pikkused, tavaliselt kroonlehtedest väiksemad. Huul on selgmine, tanukujuline, selgelt kolme hõlmaga, hambulise servaga ning alusel kahe mõhnaga. Kroonlehed on kilejad, valged, enam-vähem ühesugused..
Vischi, Natale ja Villamil (2004) arvasid selle liigi globaalselt ohustatuks, kuid Sobrali ja Fracchia (2010) andmed lubavad teda sellest kategooriast välja arvata.
Jude Law

David Jude Heyworth Law (sündinud 29. detsembril 1972) on inglise näitleja, filmiprodutsent ja -režissöör.
Jude Law sündis Londoni lõunaosas Lewishamis õpetajate Peter Law ja Margaret Heyworthi teise lapsena. Ta alustas näitlemist 1987. aastal ja sai oma esimese televisioonirolli aastal 1989. 1999. aastal nomineeriti ta parima kõrvalosatäitja Oscarile rolli eest Anthony Minghella filmis "The Talented Mr. Ripley". 2000. aastal sai ta sama rolli eest parima kõrvalosatäitja BAFTA auhinna. 2003. aastal nomineeriti ta parima meespeaosatäitja Oscarile rolli eest Minghella filmis "Cold Mountain".
Pavaan

 
Pavaan (it "pavana, padovana"; sks "Paduana") on seltskonnatants, mis oli populaarne renessansiajastul Euroopas, eriti 16. sajandil. 
Tantsu nimetuse päritolu on ebaselge, pakutakse seost Padua linna (it "[danza] Padovana" 'Paduale iseloomulik [tants]') või paabulinnuga (hisp "pavón" 'paabulind').
See on aeglane, väärika iseloomuga sammtants, mida tantsitakse paarides.
Tantsu muusika on aeglases 2/2 või 4/4 taktimõõdus. Vormiskeem on tavaliselt A, A1, B, B1, C, C1. Meloodia saade järgib kontrapunkti või on homofooniline. Muusikažanrina püsis pavaan kasutusel veel barokiajastuni, kui tants ise oli juba populaarsuse kaotanud.
Charlotte Hornets

Charlotte Hornets on USA korvpalliklubi, mis mängib korvpalliliigas NBA. Meeskond kuulub idakonverentsi kagudivisjoni ja peab oma kodumänge Spectrum Centeris. Klubi enamusomanik on Michael Jordan.
Ajalugu.
Charlotte Hornets asutati 1988. aastal. 2002. aastal kolis klubi Charlotte'i linnast New Orleansi ning seetõttu asutati 2004. aastal Charlotte'is uus klubi, mis sai nimeks Charlotte Bobcats. Kui New Orleansis tegutsev klubi võttis uueks nimeks New Orleans Pelicans, naasis Charlotte'is tegutsev klubi 2014/15. hooajal nime juurde Charlotte Hornets ning võttis üle aastate 1988–2002 õigusliku järjepidevuse.
Meeskonna edukamad hooajad jäävad 1990. aastatesse ja 2000. aastate algusse, kui pääseti kokku neljal korral idakonverentsi poolfinaali.
Atlanta Hawks

Atlanta Hawks on USA korvpalliklubi, mis mängib korvpalliliigas NBA. Meeskond kuulub idakonverentsi kagudivisjoni ja peab oma kodumänge State Farm Arenal.
Ajalugu.
Klubi ajalugu algab aastast 1946, kui asutati Buffalo Bisons. Aastate jooksul kandis klubi eri nimesid: Tri-Cities Blackhawks (1946–1951), Milwaukee Hawks (1951–1955), St. Louis Hawks (1955–1968). 1968. aastal kolis meeskond Atlantasse ja võttis kasutusele praeguse nimekuju Atlanta Hawks.
Klubi ainus NBA meistritiitel pärineb 1958. aastast, kui St. Louis Hawks alistas finaaliseerias 4 : 2 Boston Celticsi.
Maria Klenskaja

Maria Klenskaja (29. jaanuar 1951 Tartu – 6. jaanuar 2022) oli Eesti näitleja.
Ta lõpetas 1974. aastal Tallinna Riikliku Konservatooriumi lavakunstikateedri (6. lennus).
Aastatel 1968–1970 töötas ta Eesti NSV Riiklikus Noorsooteatris rekvisiitori ja grimeerijana. 
Näitlejana asus tööle Eesti Draamateatris 1974. aastal (esimese rolli tegi seal 1972. aastal). 
1988–1989 töötas ta Vanalinnastuudios ja 1989–2022 oli taas Eesti Draamateatri näitleja.
Ta on mänginud ka filmides, telesarjades ja kuuldemängudes.
Rollid kunagises Vanalinnastuudos ja mujal külalisena.
Lisaks on Maria Klenskaja mänginud külalisena stuudioteatri Theatrum lavastuses ""Delhi" tants", mis esietendus 2015. aastal. 
Huvitavaid fakte.
1990. aastal Tallinnfilmis valminud animafilmis "Naksitrallid" (ja ka 1984. aasta filmis "Naksitrallid I") loeb Muhvi teksti Maria Klenskaja (Sammalhabe – Aarne Üksküla, Kingpool – Jüri Krjukov, Vanainimene – Ita Ever ja Tuletõrjeülem – Gunnar Kilgas). Tema häält võib kuulda ka Priit Pärna animafilmis "Eine murul" (1987) ning mõlemas "Kapsapea" animafilmis (1993 ja 1997).
Isiklikku.
Tema vend on ajakirjanik ja poliitikategelane Dimitri Klenski.
Maria Klenskaja elukaaslane oli üle 30 aasta Aarne Üksküla. Neil on ühine tütar.
Kallistus

Kallistus ehk sülelus ehk kaisutus ehk embus on teise inimese või teiste inimeste (mõnel juhul ka looma või asja) täielik või osaline käte vahele haaramine. Tavaliselt kallistatakse näoga vastamisi olles rinna kõrguselt. Tavaliselt kaasneb kallistusega tugevam või nõrgem enese vastu surumine. 
Kallistus väljendab tavaliselt armastust ja hoolimist või vajadust selle järele.
Rahvusvahelist kallistamist päeva ("National Hugging Day") tähistatakse 21. jaanuaril. Päeva mõtte loojaks peetakse ameeriklast Kevin Zaborneyd ning esimest korda tähistati rahvusvahelist kallistamist päeva 1986. aastal Michigani osariigis.
Kallistuse funktsioonid.
Kallistus võib olla erinevate emotsioonide väljendus ning tal võivad olla erinevad sotsiaalsed funktsioonid. 
Kallistus võib olla:
Ingvar Tšižikov

Ingvar Tšižikov (sündinud 21. juulil 1966 Tartus) on Eesti ettevõtja ja poliitik.
Tšižikov on lõpetanud Tartu 12. Keskkooli ja Luua metsanduskooli metsanduse erialal "cum laude" 1985. 
Nõukogude armees teenides osales ta Tšornobõli tuumajaama avarii likvideerimisel. Ta on Peipsiveere Köögiviljaühistu juhatuse esimees.
Tšižikov oli 2002–2010 Rahvaliidu liige. Ta kandideeris 2011. aasta Riigikogu valimistel üksikkandidaadina Tartu- ja Jõgevamaal ning kirjutas alla "Ühinenud üksikkandidaatide" deklaratsioonile. Ta sai 238 häält.
Heimaey

Heimaey [h'eimaei] on Islandile kuuluv saar Atlandi ookeanis Islandi saarest lõuna pool, Vestmannaeyjari saarestiku suurim saar, ainus asustatud saar saarestikus. Saarel on Vestmannaeyjari linn.
Saare pindala on 13,4 km².
Saare ja linna elanike arv on olnud:
Elanikud tegelevad kalapüügiga.
Saarel on lennujaam ja parvlaevaühendus Islandi saarega.
Ajalugu.
1973. aasta jaanuaris purskas Heimaey linna lähedale tekkinud vulkaan Eldfell. Saare rahvastik evakueeriti kiiresti kohaliku laevastiku laevadega. Linn kattus mitmemeetrise tuhakihiga. Tulikuum laava voolas aeglaselt sadamasse ja tardus, selle tagajärjel tekkis sadamale looduslik lisakaitse ookeani lainete eest.
Pärast seda hakkasid islandlased Heimaey linna Põhja-Pompeiks ("Pompei Norðursins") kutsuma.
Grööni ansambel Sume on avaldanud loo "Heimaey Erkaivdlugo" ("Ood Heimaeyle").
Organon

Organon (kreeka "όργανον" – 'tööriist', 'organ') on Aristotelese peripateetikutest järgijate antud koondnimi ta kuuele loogikaalasele tööle. Nendeks on: "Categoriae" ehk "Kategooriad", "De interpretatione" ehk "Tõlgendusest", "Analytica priora" ehk "Esimene analüütika", "Analytica posteriora" ehk "Teine analüütika", "Topica" ehk "Toopika" ja "De sophisticis elenchis" ehk "Sofistlikud vastuväited".
Aristotelese jaoks polnud loogika iseseisev teadus vaid tööriist (instrument) kõigi teaduste jaoks. Talle endale oli see üksnes programm ja ideaal. "Sofistlikes vastuväidetes" toob Aristoteles välja oma algataja rolli: "Deduktsiooni alal ei olnud varasemast olemas üldse mitte midagi." Kurjad keeled räägivad, et Aristoteles olevat loogika loonud vaid selleks, et aeglase taibuga Aleksander Suurele oma õpetust selgitada. Järgnevalt lõi matemaatik Eukleides sarnastele põhimõtetele ülesehitatud teadusliku teooriana aksiomaatilise geomeetria.
Araablaste maailmapildis oli väike Organon aristotellik dialektika ja suur Organon aristotellik metafüüsika. 17. sajandi alguses kirjutas Francis Bacon "Uue Organoni" (Novum Organum).
Dolgoprudnõi

Dolgoprudnõi on linn Venemaal Moskva oblastis. Asub Kljazma jõe ääres Moskvast põhja pool. Piirneb põhjas ja läänes Moskva kanaliga.
Töölisasula rajati 1931 raudtee äärde Vinogradovo küla juurde ja kandis 1938. aastani nime Dirižablestroi. 1932 hakkas asulas tööle dirižaablitehas. 1957. aastal sai linnaõigused.
Meistriliiga 2011

Meistriliiga 2011 oli Eesti jalgpalli kõrgliiga Meistriliiga hooaeg, mis algas 5. märtsil ning lõppes novembris 2011.
Hooaja eel.
Tiitlikaitsjana alustab hooaega FC Flora. Esiliigast tõusis kõrgliigasse Lasnamäe Ajax, asendades viimaseks jäänud Kohtla-Järve Lootust. FC Flora andis tütarklubi Viljandi Tuleviku kohaliku võimu kätte, mistõttu alustab Tulevik mängimist II liigast ning ajutiselt jätkab kõrgliigas mängu vastloodud FC Viljandi.
Liigatabel.
Meistriliiga üleminekumängud.
Hooaja lõpus osalevad Meistriliiga 9. koht ja Esiliiga 2011 2. koht üleminekumängudel, kahe mängu kokkuvõtte võitja mängib tulevasel aastal Meistriliiga 2012 ja kaotaja Esiliiga 2012.
Mängutulemused.
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu.
Ülekanded.
TV6 teeb 31 kohtumisest otseülekande.
FC Viljandi

FC Viljandi oli 2011. aastal loodud jalgpalliklubi, mis täitis tühimiku Meistriliigas seoses Viljandi JK Tuleviku lahkulöömisega Tallinna FC Florast ning tippseltskonda pürgimisega II liigast. Võistkonna kodustaadion oli Viljandi linnastaadion, mis mahutab 1006 pealtvaatajat. Peatreeneriks oli mitmeid Tallinna FC Flora tütarklubisid juhendanud Zaur Tšilingarašvili. Klubi tuumik koosnes peamiselt 2010. aastal Viljandi JK Tulevikus mänginud mängijatest. 
FC Viljandi oli Mulgimaa jalgpalli esindusmeeskonnaks n-ö üleminekuperioodiks, kuni Viljandi JK Tulevik jõudis tagasi tippjalgpalli. FC Viljandi lõpetas tegevuse pärast 2012. aasta hooaega seoses Viljandi JK Tuleviku Esiliigasse tõusmisega.
Mängijad.
8. juuli 2012 seisuga.
Koirohutee

Koirohutee on koirohust valmistatud jook.
Tee valmistamiseks võib kasutada nii värskeid, kuivatatud kui ka sügavkülmutatud lehti ja õitega ladvaoksi. Vajalik kogus ürti (paar lehte 250 ml vee kohta) panna email-, klaas- või savinõusse. Peale valada keeva või kuuma vett ja lasta kaane all seista 2–10 minutit. Seejärel kurnata ja juua. Seedehädade korral juua teed enne sööki. 
Liigne koirohu tarvitamine võib põhjustada lihasekrampe ja peavalu. Seepärast oleks mõistlik enne tarvitama asumist või haigusnähtude püsimisel nõu pidada arstiga.
Olavi Virta

Olavi Virta (sünninimega kuni 1926. aastani Oskari Olavi Ilmén; 27. veebruar 1915 Sysmä, Soome – 14. juuli 1972 Tampere) oli soome laulja. Teda nimetatakse soome tangokuningaks.
Aastatel 1939–1966 lindistas ta ligi 600 laulu, millest enamik kuulus soome popmuusika klassikasse, samuti näitles ta mitmes filmis ja töötas teatris. 
1950. aastatel oli ta teine tenor kvartetis Kipparikvartetti. Karjääri alguses pälvis ta kolm kuldplaati lauludega "Ennen kuolemaa" ("Avant de mourir" soome versioon), "Tulisuudelma" ("El Choclo" soome versioon) ja "La Cumparsita".
Olavi Virta karjäär sai tagasilöögi 1962. aastal, kui ta arreteeriti joobnuna auto juhtimise eest. Kümme aastat hiljem sattus ta alkoholi küüsi ning elas elu viimased aastad vaesuses.
Megino-Kangalassõ uluss

Megino-Kangalassõ uluss on 2. järgu haldusüksus (rajoon) Venemaa Sahha Vabariigi keskosas.
2002. aasta rahvaloenduse andmeil oli ulussi elanikest 91% jakuudid ja 6,4% venelased.
Uluss jaguneb 31 kohalikuks omavalitsuseks.
X-tee

X-tee on tehniline ja organisatsiooniline keskkond Eestis, mis võimaldab turvalist ja tõestusväärtust tagavat internetipõhist andmevahetust riigiasutuste vahel ja erasektoriga. X-tee võimaldab infosüsteemidel kasutada ühtset juba olemasolevat andmevahetuskeskkonda ja ühte ühtset kasutajaliideste kogumit ning autentimissüsteemi. Koos Soome riigiga loodi Põhjamaade Koosvõimelahenduste Instituut (NIIS), et ühiselt arendada X-Road tarkvara, mida X-tee kasutab.
Ajalugu.
X-tee projekt algatati aastal 1998 RISO poolt ning aastal 2000 tutvustati pilootprojekti prototüüpi avalikul konverentsil. Oluliseks tõukejõuks X-tee hajutatud arhitektuuri juures oli 1996. aastal avalikkuse ette jõudnud Perli andmebaasi aluseks olnud riiklike andmebaaside lekkimine.
Tšuraptša uluss

Tšuraptša uluss on 2. järgu haldusüksus (rajoon) Venemaa Sahha Vabariigis.
Jaanuari keskmine õhutemperatuur on –42 °C ja juuli keskmine õhutemperatuur +16...+17 °C.
Halduslikult jaguneb uluss 17 naslegiks.
Suurim asula ja halduskeskus on Tšuraptša küla.
2002. aasta rahvaloenduse andmeil oli ulussi elanikest 98% jakuudid ja 1% venelased.
Gavril Kolessov

Gavril Gavriljevitš Kolessov, ka Gavriil Gavrilovitš Kolessov (jakuudi keeles Гаврил Гаврильевич Колесов; ka Гавриил Гаврилович Колесов; 8. märts 1932 Megino-Kangalassõ rajoon, Jakuudi ANSV – 31. august 1997), oli jakuudi näitleja ja kirjanik, Vene NFSV teeneline kunstnik.
1950. aastal võeti ta vastu Jakuudi raadiokomitee koori. 1954. aastal esitas ta esmakordselt Platon Oiunski olongho "Djurulujar Njurgun Bootur" ("Дьурулуйар Ньургун Боотур", 'Tarmukas Njurgun Bootur'). Aastatel 1957–1997 oli ta Jakuudi Muusika- ja Draamateatri näitleja. Mängis draama- ja muusikalavastustes, samuti olongho-lavastustes.
5.–25. aprillil 1968 esitas ta olongho "Djurulujar Njurgun Bootur" täisteksti Leningradi heliplaadifirmas Meloodia. 1995. aastal sai ta selle esituse eest Sahha riikliku preemia.
Kirjandus.
Tema kirjandusloomingut hakati avaldama 1961. aastal. Esimene raamat ilmus 1964. aastal. 1982. aastal võeti taNSV Liidu Kirjanike Liidu liikmeks.
Kariibi laam

Kariibi laam on peamiselt ookeanilise maakoorega laam Kesk-Ameerika ja Kariibi mere all Lõuna-Ameerika põhjarannikust põhja pool. 
Kariibi laama pindala on umbes 3,2 miljonit km². Ta piirneb Põhja-Ameerika laama, Lõuna-Ameerika laama, Nazca laama ja Cocose laamaga. Need piirid on intensiivse seismilise aktiivsuse piirkond, kus esineb sageli maavärinaid, tsunamisid ja vulkaanipurskeid.
Peruu-Tšiili süvik

Peruu-Tšiili süvik ehk Atacama süvik on süvik Vaikse ookeani idaosas.
Selle avastas 1876. aastal laev "Dakia". Peruu-Tšiili süvik paikneb Lõuna-Ameerika läänerannikust 150–180 km kaugusel.
Peruu-Tšiili süviku pikkus on umbes 5900 km, see ulatub 6° kuni 39° lõunalaiuskraadini ja 75° kuni 82° läänepikkuskraadini. See on maailma pikim süvik. Süviku laius on 30 kuni 90 km. 
Mõnikord eristatakse Peruu süvikut (pikkus üle 1500 km, sügavus 6601 m) ja Tšiili süvikut (pikkus 2200 km, sügavus 8069 m).
Peruu-Tšiili süvik on tekkinud ookeanilise Nazca laama sukeldumisel mandrilise Lõuna-Ameerika laama alla. See piirkond on seismiliselt aktiivne.
California poolsaar

California poolsaar (mööndavas keelepruugis Kalifornia poolsaar; hispaania keeles "Baja California") on pikk ja kitsas poolsaar Põhja-Ameerika lääneosas Mehhiko loodeosas. Selle rannikut ümbritseb läänest Vaikne ookean ja idast California laht. 
California poolsaare pikkus on 1200 km ja suurim laius 240 km. Selle territooriumil paiknevad Mehhiko osariigid Baja California ja Baja California Sur. Suuruselt (144 000 km²) ületab see Apenniini poolsaare ja on kaks korda suurem kui Florida poolsaar.
Aino Kosk-Schmidt

Aino Kosk-Schmidt (ka Aino Kosk-Smitt; sünninimi Aino Schmidt; aastast 1949 Atkins; 14. juuni 1915 Kaluga – 13. märts 1966 London) oli eesti tarbekunstnik.
Ta õppis Elfriede Lenderi Tütarlaste Eragümnaasiumis ja aastatel 1930–1936 Riigi Kunsttööstuskooli tekstiiliosakonnas, mille lõpetas rakenduskunstnikuna tekstiili- ja pitsitöö alal.
Tema kavandite järgi on valminud EELK Tallinna toomkiriku, Tallinna Kaarli kiriku ja Petseri Peetri kiriku altari- ja kantslikatted.
Ta oli Rakenduskunstnike Ühingu ning E.E.L.K. mälestuslehtede ja kaunistuste komisjoni liige.
1944. aastal põgenes ta Saksamaale.
Ta on kujundanud ja illustreerinud kaks Aleksander Hinno raamatut.
Johannes Liivimaalt

Johannes Liivimaalt (ladina keeles "Johannes de Livonia", ka lihtsalt Johannes) oli 15. sajandil elanud Liivimaa kirjanik, tõenäoliselt "Liivimaa kogumiku" ("Livländische Sammlung", aastast 1431) koostaja.
Liivimaa Johannest on peetud kaupmeheks, kuid kogu info tema isiku kohta on ühelauseline maining "Liivimaa kogumikus", et ta on teksti koostajaks. "Liivimaa kogumik" kujutab endast alamsaksakeelset ilmalike lembelugude ("Minnereden") kogumikku. Tõenäoliselt tõlkis Johannes need ülemsaksa keelest alamsaksa keelde. Sõnakasutuse järgi kogumikus on oletatud, et Johannes pärines kas Vestfaalist või Reinimaalt. Kogumikus leidub ka üks lugu: "Flos ja Bankiflos", mille ülemsaksakeelset versiooni pole teada. On võimalik, et Johannes koostas selle prantsuskeelse sarnase loo alusel, seda aga oluliselt ümber töötades.
Vaikse ookeani Idakerge

Vaikse ookeani Idakerge on keskmäestik Vaikse ookeani idaosas. Seal on aktiivne seismiline tsoon. 
Vaikse ookeani Idakerke pikkus on umbes 7600 km, laius 850 km. Kõrgeim punkt on Lihavõttesaar (539 m). Sügavused jalami juures 3500–4000 meetrit, keskosas on minimaalne sügavus 732 meetrit.
Remi Milk

Remi Milk (18. juuli 1920 Tallinn – 5. august 2011 Trosa, Södermanlandi lään, Rootsi) oli endine Eesti sõjaväelendur (leitnant), hiljem metsavend; sõja lõpus ülendati ülemleitnandiks. Kuulus korp! Sakalasse.
Ta lõpetas 1938. aastal Tallinna Linna Poeglaste Kommertsgümnaasiumi. Asus lenduriõpilasena sõjaväeteenistusse sõjaväe lennukoolis Maarjamäel. Pärast lennukooli lõpetamist 1940. aasta sügisel oli ta kutselise sõjaväelendurina tegevteenistuses õhukaitses, kuni Nõukogude okupatsioonivõimud selle likvideerisid. Pärast seda jätkas ta teenistust lennueskadrillis Jägalas.
Milk on Rootsis ilmuvas Eesti Päevalehes ja Torontos ilmuvas ülemaailmses Eesti sõjameeste ja vabadusvõitlejate häälekandjas Võitleja kajastanud Kuusalu "Lendurite kivi" mälestusüritusi ning Kuusalu Muinsuskaitse Seltsi tegevust laiemalt. Nende artiklite kirjutamise ajal elas ta juba Rootsis.
Poola skulptorite loend

"Siin loetletakse poola ja Poola skulptoreid."
Svetlana Ivnitskaja

Svetlana Ivnitskaja (14. detsember 1956 Petserimaa – 2. september 2017 Tallinn) oli Eesti kodanik, kes kandideeris mitmetel valimistel üksikkandidaadina.
Ivnitskaja alustas õpinguid Viljandis, hiljem õppis Tallinna 2. tehnikakoolis. Ta on töötanud telefonirikete dispetšerina.
Ta kandideeris 2011. aasta Riigikogu valimistel üksikkandidaadina ning sai 16 häält. Varasematel 2007. aasta Riigikogu valimistel kogus Ivnitskaja üksikkandidaadina 27 häält. 1996. aasta presidendivalimistel soovis ta samuti osaleda, kuid teda ei registreeritud kandidaadiks.
Ivnitskaja kandideeris 2014. aasta Euroopa Parlamendi valimisel ja sai 169 häält. Tema valimisplatvorm oli seista kodanikupalga, kõigi maksude kaotamise ja armee laialisaatmise eest. Euroopa Liidu eelarvet tulnuks tema arvates suurendada raha juurdetrükkimise teel. Teda tutvustanud ERRi klipp osutus üheks enim tähelepanu pälvinud videoks eurovalimiste portaalis ning kogus 70 000 vaatamist.
Ivnitskaja kandideeris üksikkandidaadina ka 2015. aasta Riigikogu valimistel ja sai 46 häält.
Andres Ergma

Andres Ergma (sündinud 14. oktoobril 1946 Paides) on Eesti ettevõtja.
Ta on lõpetanud 1977. aastal Tallinna Polütehnilise Instituudi tööstuse planeerimise erialal.
Ergma on Eesti Pensionäride Ühenduste Liidu juhatuse esimees ja oli Eesti Vanavanemate Ühingu juht. 
Ta oli aastatel 2002–2009 Rahvaliidu liige. Ta kandideeris 2011. aasta Riigikogu valimistel üksikkandidaadina ja sai 70 häält. Alates 2012. aastast kuulub ta Isamaa Erakonda. Ta kandideeris 2025. aasta kohaliku omavalitsuste volikogude valimistel Mustamäe linnaosas, sai 31 häält ning ei osutunud valituks.
Hannes Reichelt

Hannes Reichelt (sündinud 5. juulil 1980 Altenmarkt im Pongaus) on Austria mäesuusataja, maailmameister (2015). Hooajal 2007/2008 võitis ta maailma karika ülisuurslaalomis.
Reichelt sai juunioride maailmameistrivõistlustel ülisuurslaalomis Kanadas Mont Sainte-Anne'is 2000 pronksmedali. 2006. aasta taliolümpiamängudel Torinos oli ta samal alal kümnes.
Reichelt osales maailma karikasarjas esimest korda 7. detsembril 2001 Val-d'Isère'is ülisuurslaalomis. Esimese poodiumikoha sai ta 20. detsembril 2002 Gardenas ülisuurslaalomis, kus ta oli teine. Esimest korda võitis Reichelt MK-etapi 1. detsembril 2005 Beaver Creekis ülisuurslaalomis.
Saavutused.
Maailma karikasarjas.
Maailma karikas.
Hannes Reichelt on osalenud () 253 MK-etapil ja jõudnud poodiumile 41 korral, millest 13 korda kõige kõrgemale astmele.
Anne Eenpalu

Anne Eenpalu (sündinud 31. jaanuaril 1954 Andrejevkas Tomski oblastis) on Eesti poliitik.
Ta lõpetas 1983. aastal Leningradi Kõrgema Kultuurikooli metoodik-lavastajana. Aastatel 1983–1984 töötas Eesti Riiklikus Filharmoonias tõsise muusika kontsertide korraldajana. Aastatel 1984–1994 töötas ta teadustajana Eesti Raadios.
Alustas 1990. aastal võitlust perekonna Hellema talu tagasisaamise nimel. Ajalooline Hellema talu Arukülas Harjumaal on nüüdseks üles ehitatud ja poeg Ivo Eenpalu kasvatab ümberkaudsetel põldudel vilja.
Ta oli aastatel 1998–2002 Kodutütarde organisatsiooni peavanem.
Alates 1988. aastast korraldab ta küüditatutele mälestusseisakuid Leinava Linda kuju jalamil Toompea nõlval Tallinnas. Leinaseisakud toimuvad 14. juuni 1941. aasta ja 25. märtsi 1949. aasta küüditamisohvrite mälestuseks.
2018. aastal valiti Anne Eenpalu aktsiooni "Sajandi 100 arukülalast" raames toimunud rahvaküsitluse tulemusel viimase saja aasta saja meeldejäävama arukülalase hulka.
Poliitiline tegevus.
Ta on kuulunud Vabariiklaste Koonderakonna, hiljem ka Õigusvastaselt Represseeritute Rahvusliku Erakonna juhatusse.
Ajavahemikul 25. juuli 1997 kuni 1. mai 2005 kuulus ta Põllumeeste Kogusse ja oli ka sealse juhatuse liige.
Ajavahemikul 8. mai 2006 kuni 1. jaanuar 2009 kuulus ta Keskerakonda, kus ta korraldas kultuurilisi üritusi.
2011. aasta Riigikogu valimistel kandideeris ta üksikkandidaadina ja kogus 100 häält.
5. novembrist 2012 on ta Isamaa ja Res Publica Liidu liige.
Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 81 häält ning ei osutunud valituks.
Ta kandideeris 2025. aasta kohaliku omavalitsuse volikogude valimistel Lasnamäe linnaosas, sai 102 häält ning ei osutunud valituks.
Isiklikku.
Anne Eenpalu on Kaarel Eenpalu tütretütar.
Tema poeg on põllumajandustegelane Ivo Eenpalu.
Taira Aasa

Taira Aasa (sündinud 1. augustil 1956) on Eesti poliitik.
Ta on lõpetanud Tallinna Pedagoogilise Instituudi 1978. Tal on magistrikraad. 
Aastal 2013 lõpetas ta Tallinna Ülikooli õigusakadeemia õigusteaduse magistrantuuri. Alates 2013. aastast on ta Eesti Akadeemilise Õigusteaduse Seltsi liige.
2009. aasta Euroopa Parlamendi valimistel kogus ta üksikkandidaadina 263 häält. Sama aasta kohaliku omavalitsuse volikogude valimistel kogus ta üksikkandidaadina Tallinna kesklinna valimisringkonnas 15 häält. Ta vaidlustas selle tulemuse, kuid nii valimiskomisjon kui ka Riigikohus jättis tema kaebuse rahuldamata. 
Ta arvati mais 2009 Keskerakonnast välja . Äriregistri andmetel oli ta Keskerakonna liige 2005. aasta detsembrist kuni 2009. aasta augustini. 
2010. aastal asutas ta Uue Tööerakonna . 2011. aasta Riigikogu valimistel kogus ta üksikkandidaadina 60 häält. 
2014. aasta Euroopa Parlamendi valimistel kogus ta üksikkandidaadina 126 häält. 
Ta on armeenia päritolu.
Houston Rockets

Houston Rockets on USA korvpalliklubi, mis mängib korvpalliliigas NBA. Meeskond kuulub läänekonverentsi edeladivisjoni ja peab oma kodumänge Toyota Centeris. 
1967. aastal San Diegos asutatud Rockets kolis pärast nelja hooaega Houstonisse, kus tegutseb tänini.
Ajalugu.
Esimesel hooajal NBA-s vaid 15 mängu võitnud Rockets valis 1968. aasta "draft"'ist Elvin Hayesi, kelle abil jõuti kohe ka väljalangemismängudele.
Järgmiseks Rocketsi liidriks kerkis Moses Malone, kes valiti Houstonis mängimise ajal kahel korral NBA hooaja kõige väärtuslikumaks mängijaks (1978/79 ja 1981/82). 1981. aastal mängis klubi NBA finaalis, aga kaotas 2 : 4 Boston Celticsile.
1984. aastal valiti meeskonda Hakeem Olajuwon, kelle vedamisel jõuti 1986. aastal uuesti finaali, kus kaotati taas 2 : 4 Boston Celticsile. Houston Rockets ja Olajuwon tulid NBA meistriks 1994. ja 1995. aastal, kui finaalseerias alistati vastavalt 4 : 3 New York Knicks ja 4 : 0 Orlando Magic.
2002. aastal algas Rocketsis Yao Mingi ajastu, kuid isegi Tracy McGrady lisandudes ei saatnud meeskonda suur edu. Tandemi tipuks jäi 2009. aasta, kui pääseti läänekonverentsi poolfinaali, kus kaotati aga 3 : 4 Los Angeles Lakersile.
2012. aastal liitus meeskonnaga James Harden, kelle juhtimisel edenes Rockets kaheksa hooaega järjest väljalangemismängudele. 2015. ja 2018. aastal läänekonverentsi finaali jõudnud Rockets pidi mõlemal korral alla vanduma hilisemale meistrile Golden State Warriorsile.
Ainehulk

Ainehulk on füüsikaline suurus, mis iseloomustab aine kogust osakeste arvu järgi. Ainehulga tähis on formula_1 ja mõõtühik mool (mol).
Ainehulk on üks seitsmest Rahvusvahelise suuruste süsteemi põhiühikust ja vastavalt mool üks seitsmest SI-süsteemi põhiühikust.
Ainehulk 1 mool (formula_1= 1 mol) sisaldab Avogadro arvuga (formula_3) kindlaks määratud arvu osakesi.
Arvutamine.
Massi järgi.
Et leida ainehulka formula_1 (moolides) massi järgi, tuleb vaadeldava ainekoguse 
mass formula_5 jagada molaarmassigaformula_6:
formula_7.
Näide. Vee (H2O) molaarmass on 16 + 2 = 18 g mooli kohta. Siis näiteks 90 grammile vastab ainehulk 
 formula_8.
Ruumala järgi.
Ideaalgaasi 1 mool võtab normaaltingimustel enda alla mahu (ruumala) formula_9 l/mol (liitrit mooli kohta). Seda mahtu nimetatakse molaarruumalaks.
Et leida ainehulka (moolides) ruumala järgi, tuleb aine ruumala formula_10 jagada molaarruumalaga formula_11:
formula_12.
Näide. Arvutame, mitu mooli vastab 5 liitrile (= 5 dm3) hapnikule:
 formula_13.
Osakeste arvu järgi.
Et leida ainehulka (moolides) osakeste (molekulide, aatomite) etteantud arvu järgi, tuleb aine osakeste (molekulide, aatomite) arv formula_14 jagada Avogadro arvuga:
formula_15.
Näide. Antud on osakeste arv formula_16. Sellele vastab moolide arv
 formula_17.
Lena Nyman

Anna Lena Elisabet Nyman (23. mai 1944 Stockholm – 4. veebruar 2011) oli rootsi teatri- ja filminäitleja.
Lena Nyman mängis Vilgot Sjömani 1967. aastal valminud mängufilmis "Olen uudishimulik – kollane" ning selle järjes "Olen uudishimulik – sinine" (1968). Esimese filmi eest sai ta 1968. aastal Rootsi filmiauhinna, näitleja Kuldpõrnika.
Aastast 1969 töötas ta Stockholmi Kuninglikus teatris.
Aastal 1978 mängis Nyman koos Ingrid Bergmani ja Liv Ullmanniga filmis "Sügissonaat" (lavastaja Ingmar Bergman).
Samuti on ta mänginud Astrid Lindgreni jutustuse ainetel valminud filmides "Hulkur Rasmus" (1955) ja "Röövlitütar Ronja" (lavastaja Tage Danielsson, 1984).
Edithi rolli eest filmis "Kuidas teha puudlit" (2005) oli Lena Nyman esitatud Rootsi filmiauhinnale Kuldpõrnikas.
Ilmar Ibragimov

Ilmar Ibragimov (sündinud 20. veebruaril 1973) on Eesti kodanik, kes kandideeris 2011. aasta Riigikogu valimistel üksikkandidaadina. Ta kogus 20 häält ehk alla 0,1% 2. valimisringkonnas antud häältest. Sellest ei piisanud Riigikokku pääsemiseks. Ta kandideeris ka 2015. aasta Riigikogu valimistel ning sai valimisringkonnas nr 2 26 häält ning valituks ei osutunud.
Ta on alates 2011. aastast Keskerakonna liige.
Karlova park

Karlova park (ka "Karlova mõisa park") on park Tartus Karlova linnajaos. See asub Karlova mõisa ja Karlova Gümnaasiumi vahel, kus teda ümbritsevad Pargi, Kalevi ja Salme tänav.
Parki on esimest korda nimetatud 1810. aasta hindamisaktis. 1839. aasta kaardil on regulaarpark, 1898. aasta kaardil vabakujuline park. 1928. aastal ostis mõisa ja pargi Tartu linn. 1930–1932 korrastati park Arnold Matteuse juhendamisel, peamiselt uuendati teid ja pargiinventari. Pargis kasvab vähe puuliike, peamiselt pärnad.
Karlova park võeti 1997. aastal kaitse alla.
Aadressil Kalevi 65 asunud maja keldrit kaevates avastati pargist venekirveskultuuri matmispaik. Leitud kivikirve järgi on sai nimetatud üks vene kivikirveste tüüp, Karlova tüüpi kivikirves.
Ragnar Nurmik

Ragnar Nurmik (sündinud 8. detsembril 1975 Tallinnas) on Eesti kodanik, kes kandideeris 2011. aasta Riigikogu valimistel üksikkandidaadina ja sai 43 häält.
Ta on lõpetanud Olustvere Kõrgema Põllumajanduskooli agronoom-talujuhi erialal 1996. aastal. Ta on alates 1999. aastast Sotsiaaldemokraatliku Erakonna liige.
Maria Schneider

Maria Schneider (sünninimi Marie Christine Gélin; 27. märts 1952 Pariis – 3. veebruar 2011 Pariis) oli prantsuse filminäitleja.
Maria Schneider mängis koos Marlon Brandoga Bernardo Bertolucci lavastatud filmis "Viimane tango Pariisis" (1972).
Aastal 1992 mängis ta Cyril Collardi autorifilmis "Metsikud ööd".
Aare Siir

Aare Siir (sündinud 19. juulil 1965 Tallinnas) on Eesti riigiametnik.
Ta omandas Audentese Ülikoolis õigusteaduse magistri kraadi 2008.
Ta kandideeris 2011. aasta Riigikogu valimistel üksikkandidaadina ja kogus 102 häält.
Koit Luus

Koit Luus (sündinud 6. märtsil 1967 Tallinnas) on Eesti ajakirjanik, suhtekorraldaja ja riigiametnik.
Hariduskäik.
Ta lõpetas 1985. aastal Tallinna Spordiinternaatkooli ja õppis Tallinna Pedagoogilises Instituudis füüsikat.
Töökäik.
Töö ajakirjanikuna.
Koit Luus töötas raadioajakirjanikuna Eesti Raadios: algul spordisaadete, hiljem päevauudiste toimetuses. Oli kirjutav ajakirjanik ajalehes Äripäev, hiljem vabakutseline.
Konflikt riigiametnikuna Maksuametis.
Ta oli 19. juulini 2003 Maksuameti avalike suhete nõunik, kuid vallandati tööga mitte toimetulemise tõttu. Luus vaidlustas oma ametist vabastamise kohtus, soovides, et tema ametist vabastamise aluseid muudetaks ja talle mõistetaks välja hüvitis. Kohus luges Luusi teenistusest vabastatuks tema enda algatusel ning kohustas Maksu- ja Tolliametit maksma talle hüvitiseks kuue kuu palga kogusummas 108 000 krooni.
Maksuameti endine peadirektor Aivar Sõerd kaebas Luusi ajakirjanduses avaldatud laimu pärast kohtusse. 
Töö muude asutuste suhtekorraldajana.
Oktoobrist 2004 töötas ta Eesti Maksumaksjate Liidu pressiesindajana. 
Hiljem on ta töötanud SA Ida-Viru Keskhaigla kommunikatsioonijuhina.
Poliitiline tegevus.
Aastatel 1999–2001 oli ta Isamaaliidu liige.
Aastatel 2005–2007 oli ta Sotsiaaldemokraatliku Erakonna liige. Ta kandideeris 2007. aasta Riigikogu valimistel üksikkandidaadina, kogus 111 häält ega osutunud valituks. Ta kandideeris ka 2011. aasta Riigikogu valimistel üksikkandidaadina, kogus 57 häält ega osutunud valituks.
Teosed.
Ta on avaldanud essee- ja intervjuukogu "Mehine aru päästab maailma" (Ilo, 2006).
Priit Tammeraid

Priit Tammeraid (sündinud 29. detsembril 1978 Tallinnas) on Eesti kodanik, kes kandideeris 2011. aasta Riigikogu valimistel üksikkandidaadina ja kogus 163 häält. Ta kandideeris 2025. aasta kohaliku omavalitsuste volikogude valimistel Mustamäe linnaosas Isamaa nimekirjas, sai 133 häält ning ei osutunud valituks.
Priit Tammeraid on Eesti Autoomanike Liidu juhatuse esimees (2023 juuli seisuga).
Ta on 2004. aastal lõpetanud Tallinna Tehnikaülikooli energeetika erialal.
Cyril Collard

Cyril Collard (19. detsember 1957 Pariis – 5. märts 1993 Pariis) oli prantsuse kirjanik, helilooja ja filmilavastaja. 
Cyril Collard lavastas filmi "Metsikud ööd" (1992; prantsuse "Les nuits fauves"), kus ta ise oli ka stsenarist, muusika autor ja peaosatäitja. Film põhineb tema samanimelisel autobiograafilisel romaanil, mis ilmus 1989. aastal. Film võitis neli Prantsuse Kunstide Akadeemia auhinda César (parim lavastustöö, parim film, parim uustulnuk, lootustandvam noor näitleja). Collard suri paar päeva enne auhindade kätteandmistseremooniat. 
Cyril Collard oli biseksuaalne. Ta suri 35-aastaselt AIDSi.
Hea Toidu Laat

Hea Toidu Laat on Türi rannas ja lauluväljakul igal aastal peetav tasuta toidulaat. Läbi aastate on Hea Toidu Laata peetud Türil, Tallinnas ja Pärnus.
Hea Toidu Laat on Hea Toidu Feativali - Grillfest raames peetav toidulaat mis toimub igal aastal. Peale toidukaupade toimub laadal kauplemine kõigega mis puudutab sööki ja jooki, söögi valmistamist ning kööki.
Selle korraldaja on MTÜ Toidukultuuri eest.
Esimest korda korraldati toidulaata 2007. aasta juunis. Siis oli laada nimeks Eesti Toidu Laat. Külastajaid oli 15 000. Aastal 2008 külastas Hea Toidu Laata 16 000 inimest, 2009. aastal oli vihmase ilmaga külastajaid 10 000 ja 2010. aastal 12 000 inimest.
Ege Hirv

Ege Hirv (sündinud 14. mail 1960 Võrus) on Eesti ärijuht.
Ta on lõpetanud 1981. aastal Tallinna Pedagoogilise Instituudi näitejuhtimise erialal.
Ta oli Eesti Roheliste liige 1988–1997 ning Res Publica liige 2001–2005. Ta on alates 2005. aastast Sotsiaaldemokraatliku Erakonna liige. Hirv kandideeris 2011. aasta Riigikogu valimistel üksikkandidaadina ja sai 49 häält. 2015. aasta Riigikogu valimistel sai ta üksikkandidaadina 110 häält.
Raimond Ellik

Raimond Ellik (sündinud 8. septembril 1968 Saaremaal Valjala vallas) on Eesti põllumajandusettevõtja.
Ta on lõpetanud 1983. aastal Valjala 8-klassilise Kooli ja 1987. aastal Türi Sovhoostehnikumi zootehniku erialal. Ta on Salme Põllumajanduse OÜ tegevjuht. 
Aastatel 1998–2007 oli Raimond Ellik Rahvaliidu liige. Ta kandideeris 2011. aasta Riigikogu valimistel üksikkandidaadina ja kogus 446 häält.
Rein Teesalu

Rein Teesalu (sündinud 19. juunil 1939 Mustla külas Laimjala vallas) on eesti kardioloog.
Teesalu on lõpetanud 1964. aastal Tartu Riikliku Ülikooli arstiteaduskonna. 
Ta on Tartu Ülikooli emeriitprofessor. 
Ta kandideeris 2011. aasta Riigikogu valimistel üksikkandidaadina, sai 271 häält ega pääsenud Riigikokku.
Ta on Eesti Kardioloogide Seltsi liige ja südamepuudulikkuse töögrupi juht, Euroopa Kardioloogide Seltsi liige ja südamepuudulikkuse töögrupi liige, FESC (Fellow of the European Society of Cardiology), FACA (Fellow of the American College of Angiology), Eesti Hüpertensiooni Ühingu juhatuse liige ning Eesti Müokardiinfarkti Registri Nõukogu esimees.
Peep Peterson

Peep Peterson (sündinud 29. märtsil 1975 Tartus) on poliitik ja firmajuht, endine Eesti Ametiühingute Keskliidu juht. 18. juulist 2022 kuni 17. aprillini 2023 oli ta tervise- ja tööminister, alates 3. novembrist 2025 
Eesti vanima ja suurima piimandusühistu E-Piim juhataja. 
Peterson on lõpetanud Tartu 10. Keskkooli ja Tallinna Majanduskooli õigusteaduse erialal ning õppinud Tartu Ülikoolis õigusteadust ja ajakirjandust. 
Peterson kuulus Sotsiaaldemokraatlikku Erakonda (SDE) kuni 2013. aastani ning naasis 2019. aastal. Ta oli aastatel 1994–1998 Noorte Sotsiaaldemokraatide president. Ta oli 2009–2013 Tartu linnavolikogu Sotsiaaldemokraatliku Erakonna fraktsiooni liige. 
Peep Peterson oli Eesti Ametiühingute Keskliidu juhatuse esimees ja Rahvusvahelise Transporditöötajate Föderatsiooni juhatuse liige. 21. veebruaril 2013 valis Eesti Ametiühingute Keskliidu volikogu Peep Petersoni liidu uueks juhiks. Ta astus ametisse 4. märtsil 2013. 11. oktoobril 2019 valiti Peterson ametisse järgmiseks ametiajaks, kus ta jätkas kuni 2022. aastani. 
2025. aasta juuli algul kutsus E-Piima nõukogu ametist tagasi juhatuse esimehe Jaanus Murakase, 3. novembrist 2025 töötab sellel kohal Peep Peterson. 
Ta on korporatsioon Fraternitas Estica liige.
Eugen Veges

Eugen Veges (sündinud 24. juunil 1955 Tallinnas) on Eesti ettevõtja.
2009. aastast kuulub ta Kohila vallavolikogu koosseisu, on revisjonikomisjoni esimees.
Eugen Veges lõpetas 1979. aastal Eesti Põllumajandusakadeemia veterinaarmeditsiini erialal ning 2005. aastal EBSi kõrgema majandusarvestuse ja rahanduse erialal. Ta on majandusarvestuse ja rahanduse magister.
Aastatel 2006–2011 kuulus Eugen Veges erakonna Eestimaa Rohelised ridadesse, oli EER volikoguliige ja Raplamaa piirkonnajuht. 
Ta kandideeris 2011. aasta Riigikogu valimistel üksikkandidaadina. Ta oli üks "Ühinenud üksikkandidaatidest" ning sai 97 häält.
Üllar Õun

Üllar Õun (sündinud 4. detsembril 1965 Kuressaares) on Eesti kodanik, kes kandideeris 2011. aasta Riigikogu valimistel üksikkandidaadina. Ta sai 153 häält.
Ta on lõpetanud Õisu Toiduainetetööstuse Tehnikumi 1985.
Õun oli Reformierakonna liige 1994–2010.
Nigel de Jong

Nigel de Jong (sündinud 30. novembril 1984 Amsterdamis) on Hollandi jalgpallur, kes mängib kaitsva poolkaitsjana Katari kõrgliiga klubis Al-Shahania.
De Jong alustas oma jalgpallikarjääri Ajaxis. Klubikarjääri jooksul on ta mänginud muuhulgas veel Hamburgis, Manchester Citys, AC Milanis, LA Galaxys, Galatasarays ja Mainzis.
Debüüdi Hollandi rahvuskoondises tegi ta 2004. aastal. 2010. aasta maailmameistrivõistlustel võitis ta Hollandi jalgpallikoondises hõbemedali ja 2014. aasta maailmameistrivõistlustel pronksmedali.
De Jong on tuntud oma agressiivse stiili poolest: Manchester City 2010. aasta kohtumises Newcastle Unitediga Hatem Ben Arfal oli tal pärast kokkupõrget hollandlasega jalaluumurd. Teda kritiseeriti palju ka pärast 2010. aasta jalgpalli maailmameistrivõistluste finaalmängu, kus ta lõi jalaga Xabi Alonsot rindu.
Sporditäht

Sporditäht oli Eesti spordiajakiri, mis ilmus 1992–2009.
1992. aastal oli ajakirja tiraaž 4000, 2002. aastal 10 000. Ajakiri ilmus kord kuus.
Kuni 2006. aastani oli ajakirja omanik Donatas Narmont ja peatoimetaja Indrek Schwede. Siis müüdi ajakiri Oliver Kruuda AS-le Kalev Meedia. Kruuda suurendas ajakirja mahtu ning see hakkas ilmuma kord nädalas. Spordiajakirja uueks peatoimetajaks sai Risto Berendson. 2009. aasta jaanuaris lõpetas Kalev Meedia majanduslike raskuste tõttu teiste ajakirjade hulgas ka Sporditähe väljaandmise.
Ferenc Kónya

Ferenc Kónya (9. detsember 1892 – 11. märts 1977) oli ungari jalgpallur ja jalgpallitreener.
Ta mängis Budapesti Kispesti AC meeskonnas, treeneritööd alustas 1920. aastate alguses Saksamaal. Ta oli Eesti jalgpallikoondise esimene välismaalasest peatreener 1923–1924. Osales Eesti koondisega 1924. aasta Pariisi olümpiamängudel. Pärast Eestist lahkumist töötas Itaalias, Šveitsis ja Prantsusmaal. Jäi II maailmasõja keerises kadunuks.
Bernhard Rein

Bernhard Rein (ka Bernard Rein; 19. november 1897 Tallinn – 9. november 1976 Eskilstuna) oli eesti jalgpallur ja Eesti jalgpallikoondise peatreener 1937–1938.
Ta mängis aastatel 1922–1931 rahvuskoondise 27 mängus, sealhulgas ka 1924. aasta suveolümpiamängudel. 
Ta mängis klubis Tallinna VS Sport ja 1927–1931 Tallinna Jalgpalliklubis.
Termostaat

Termostaat ehk ultratermostaat on soojuslikult isoleeritud anum (ruum) püsiva temperatuuri hoidmiseks. Püsiva temperatuuri tagab termoregulaator (temperatuuriregulaator) või teataval kindlal temperatuuril toimiv faasisiire (jää sulamine, vee keemine vms)
Termoregulaatori abil reguleeritakse termostaadi temperatuuri etteantud kõikumise piires kindlate näitude juures. Etteantud temperatuuri hoiab termoregulaator sel teel, et vastavalt vajadusele lülitab sisse kütte- või jahutusseadme või vastavalt vajadusele reguleerib soojuskandja (enamasti sooja või külma vee) läbivoolu.
Olenevalt otstarbest konstrueeritakse väga erineva ehitusega termoregulaatoreid, milles kasutatakse mitmesuguseid temperatuuri muutusele reageerivaid sensoreid. Vajadusel kasutatakse programmeeritavaid ajas erinevaid temperatuurirežiime hoidvaid seadmeid.
Termostaat tähendab ka temperatuuri stabiliseerivat termoregulaatorit ehk temperatuuriregulaatorit (ingl "thermostat").
Elmar Kaljot

Elmar Gustav Kaljot (15. november 1901 Tallinn – 8. jaanuar 1969 New York) oli eesti jalgpallur.
Ta mängis Eesti jalgpallikoondises Pariisi olümpiamängudel. Ta tegutses ka treeneri ja kohtunikuna.
Põgenes 1944. aastal Saksamaale, 1948. aastast elas USA-s.
Andrei Borissov

 
Andrei Borissov (sündinud 1. augustil 1969 Tallinnas) on Eesti jalgpallitreener ja endine jalgpallur.
Ta on 2012. aastast Nõmme JK Kalju noortetreener.
Sergei Bragin

Sergei Bragin (sündinud 19. märtsil 1967 Tallinnas) on endine Eesti jalgpallur.
Olev Reim

Olev Reim (30. juuni 1935 – 17. juuni 2021) oli eesti jalgpallitreener.
Isiklikku.
Tema poeg on jalgpallur ja treener Martin Reim.
Milwaukee Bucks

Milwaukee Bucks on USA korvpalliklubi, mis mängib korvpalliliigas NBA. Meeskond kuulub idakonverentsi keskdivisjoni ja peab oma kodumänge Fiserv Forumis.
Ajalugu.
1968. aastal Milwaukees asutatud Bucksi ainus NBA meistritiitel pärineb 1971. aastast, kui finaalseerias alistati 4 : 0 Baltimore Bullets. Bucks jõudis NBA finaali ka 1974. aastal, kuid siis kaotati seeria 3 : 4 Boston Celticsile.
Hooaegadel 2018/19 ja 2019/20 võideti NBA kahekordse kõige väärtuslikuma mängija (MVP) Giannis Antetokounmpo juhtimisel põhihooaja parima meeskonnana vastavalt 60 ja 56 kohtumist, kuid väljalangemismängudel piirdus Bucks idakonverentsi finaali ja poolfinaaliga.
Tony Levin

Anthony Frederick "Tony" Levin (sündinud 6. juunil 1946 Bostonis) on USA muusik, basskitarrist.
Toni Levin mängib ansamblites King Crimson ja Liquid Tension Experiment. Ta on teinud koostööd Peter Gabrieli, Yesi, Pink Floydi, Dire Straitsi ja paljude teistega.